宋教仁墓

宋教仁墓，来勒上海市静安区闸北公园里向个西南角，是清末民初民主革命家宋教仁个墓葬。1913年3月20号，宋教仁在来勒上海北站畀武士英枪杀，两天以後死勒沪宁铁路医院。1914年，国民党来勒宝山县象仪巷畀宋教仁修墓，1923年拓建，後些来改造成闸北公园。文化大革命个辰光，宋教仁墓曾畀人敲脱，1981年重建，列进上海市文物保护单位里向。

Category:静安区建筑物